Nnaabakyala wa Bungereza Queen Elizabeth II yakyala mu Uganda mu butongole mu 1954, waali wakayita emyaka 2 gyokka nga yakatuula ku Nnamulondo ya Bungereza.
Wabula ebiwandiiko biraga nti yali yayitirako ku kisaawe ky’ennyonyi e Ntebbe mu February wa 1952, bweyali ava mu Kenya okuwummulako ne bba Phillip Prince of Edenburg.Baali badddayo mu Bungereza ng’olwo afuuse Nnaabakyala oluvannyuma lwa kitaawe King George VI okufa.
Bba Phillip yeyamubikira Kitaawe oluvannyuma lw’olunaku lumu ng’afudde. Awo baali basuze mu Treetops hotel mu Abardare National park.
King George VI yafa nga 6th February 1952, olwo Elizabeth amawulire n’agafuna nga 7 February.
Nga 8th February baalinnya ennyonyi okuva e Kenya neeboolekeza ekisaawe ky’ennyonyi e Ntebbe mu Uganda, webaasitula neboolekera Bungereza.
Nga 28 April 1954, Queen Elizabeth II lweyakyala mu
Uganda n’amalamu ennaku 3, April 28 – 30 n’alambuzibwa ebifo ebiwerako.
Yasisinkana abakulembeze b’ennono era nga Kabaka Edward Muteesa II yamusisinkana ku mbuga enkulu ey’Obwakabaka bwa Buganda mu Bulange e Mengo.
Yatongoza ebbibiro ly’amasanyalaze erya Owen falls dam e Jinja mu 1954.
Yalambulako ku kkuumiro ly’ebisolo erya Kazinga National Park, era wano wewaava okugikyusa erinnya nefuuka Queen Elizabeth National park.
Ng’ezimu ku nteekateeka z’okujjukira amakyala ga Nnaabakyala Elizabeth II mu Uganda waliwo ebijjukizo ebyakolebwa.
Essaawa ya Queen (Clock tower) yazimbibwa ku nkulungo y’enguudo eziva mu kibuga wakati, e Nsambya, Katwe, ne Entebbe road.
Mu kiseera kino esaawa ya Queen yagibwawo, newayisibwawo oluguudo lwomubbanga olugatta enkulungo eyo ku Jinja road.
Oluguudo lwa Queen’s way oluva ku ssaawa ya Queen okudda e Kibuye nalwo werwakolebwa.
Mu November 2007, lweyakomawo mu Uganda, yetaba mu lutuula lw’amawanga agaaliko amatwale ga Bungereza (CHOGM) olwali mu Kampala Uganda.
Queen Elizabeth II mu kwogerakwe mu lukungaana luno, yakubiriza Uganda n’ensi yonna okutema empenda ezirwanyisa siriimu nti kubanga yali ayolekedde okukosa enkulakulana olw’abavubuka abaali beyongedde okukwatibwa ekirwadde.
Olukungaana luno olwa CHOGM lutegekebwa mu mawanga agenjawulo buli luvannyuma lwa myaka 2, ng’olwakasembayo lwabadde Rwanda era ng’omulangira Charles yeyaluggulawo.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn